2. ΒΑΣΙΛΙΚΟΝ ΔΙΑΤΑΓΜΑ της 19 Αυγ. 1911 Περί τρόπου βεβαιώσεως και εισπράξεως ποινικών εξόδων και προστίμων υπό των γραμματέων των ποινικών δικαστηρίων και τρόπου εισαγωγής αυτών εις το δημόσιον Ταμείον. ΄Αρθρον 1 Η είσπραξις των δι' οριστικών και τελεσιδίκων αποφάσεων, κατ' αντιμωλίαν εκδιδομένων, επιβαλλομένων υπό των ποινικών δικαστηρίων παντός βαθμού προστίμων, χρηματικών ποινών, εξόδων και τελών, ως και των τελών ερημοδικίας κατά την επ' ανακοπή εκδίκασιν της υποθέσεως, άμα τη εν όλω ή εν μέρει ισχύϊ της διατάξεως του άρθρου 12 του ν. ΓΩΟΒ΄ 1911 (τ.25) ενεργείται υπό των γραμματέων των δικαστηρίων τούτων ή των νομίμων αναπληρωτών αυτών δι' εκδόσεως αποδείξεως εκ βιβλίου διπλοτύπου, συντεταγμένου κατά τον υπό της υπηρεσίας του Υπουργείου των Οικονομικών ορισθησόμενον τύπον. Τα πληρωθέντα ποσά βεβαιούνται, ολογράφως και αριθμητικώς εις αμφότερα τα μέρη, μη επιτρεπομένων χασμάτων, παρεισγραφών ή ξεσμάτων ούτε εις τα στελέχη, ούτε εις τα παραρτήματα αυτών, αν δε συμβή λάθος τι διορθούται δια νέας εγγραφής, ης την ακρίβειαν βεβαιούσιν ο τε γραμματεύς και ο πληρωτής, ή τούτου αγραμμάτου όντος, δύο μάρτυρες. ΄Αρθρον 2  (Αντικατεστάθη δια του Β.Δ. 8/18 Ιαν. 1937, κατωτ. αρ. 5). Σελ. 229 Βεβαίωση και είσπραξη ποινικών εξόδων 9.Ε.γ.1-2 Άρθρον 3 Τα κατά το ανωτέρω άρθρον βιβλία διπλοτύπων οι γραμματείς των ποινικών δικαστηρίων ή οι νόμιμοι αναπληρωταί αυτών προμηθεύονται δι' αιτήσεώς των παρά του ταμίου της δικαιοδοσίας αυτών εις ον και παραδίδουσι τας υπ' αυτών ενεργουμένας εισπράξεις μετ' αποσπάσματος εξηγμένου εκ των στελεχών των βιβλίων τούτων και περιλαμβάνοντος τον αύξοντα αριθμόν του διπλοτύπου αποδείξεως, το ονοματεπώνυμον του πληρώσαντος τον αριθμόν και ημερομηνίαν της αποφάσεως και το πληρωθέν ποσόν. Οι ταμίαι παραλαμβάνοντες κατά τα ανωτέρω τας εισπράξεις των γραμματέων των δικαστηρίων, εγχειρίζουσιν αμέσως αυτοίς γραμμάτιον παραλαβής, δια πράξεώς των δε καταχωριζομένης όπισθεν του στελέχους του τελευταίου εκδεδομένου διπλοτύπου βεβαιούσι την παράδοσιν του ποσού των μέχρι του διπλοτύπου τούτου ενεργηθεισών εισπράξεων, σημειούντες και τον αριθμόν του εκδοθέντος γραμματίου. Οι γραμματείς των εκτός της έδρας του ταμείου δικαστηρίων δύνανται τας εισπράξεις αυτών να παραδίδωσι κατά τον ανωτέρω τρόπον εις τους περιοδεύοντας ειδικούς γραμματείς της εισπράξεως ή τους δημοσίους εισπράκτορας λαμβάνοντες, αντί γραμματίου παραλαβής, διπλότυπον εισπράξεως. Άρθρον 4 (Αφεώρα τα επί των εισπράξεων ποσοστά των γραμματέων, άτινα κατηργήθησαν δια του άρθρ. 12 Α.Ν. 1502/1950 περί αποδοχών των δημοσίων υπαλλήλων, ον βλ. εν τόμω 2). ΄Αρθρον 5 Οι παρ' εφέταις και πλημμελειοδίκαις εισαγγελείς κατά τας ενεργουμένας παρ' αυτών επιθεωρήσεις των δικαστικών γραφείων οφείλουσι να εξελέγχωσι και το μέρος τούτο της υπηρεσίας των γραμματέων των δικαστηρίων και βεβαιώσι δι' εκθέσεώς των, αν ούτοι συνεμορφώθησαν πλήρως προς τας διατάξεις του άρθρου 12  του ν. ΓΩΟΒ΄ του 1911 και του παρόντος διατάγματος. Απόσπασμα του σχετικού μέρους της εκθέσεώς των ταύτης θέλουσιν υποβάλλει εις το υπουργείον των Οικονομικών. Άρθρον 6 Τα στελέχη των εξαντλουμένων βιβλίων διπλοτύπων οι γραμματείς των δικαστηρίων θέλουσι παραδίδει εις το αρμόδιον ταμείον, παρ' ου θα λαμβάνωσι το αμέσως επόμενον κατ' αύξοντα αριθμόν διπλοτύπου τοιούτο. Τα στελέχη ταύτα οι ταμίαι οφείλουσι να υποβάλλωσιν εις το Ελεγκτικόν Συνέδριον μετά των λοιπών βιβλίων ως στοιχεία ελέγχου της διαχειρίσεως αυτών, υποχρεούμενοι  Σελίς 230 προσθέτως δια τας υπό των γραμματέων των εκτός της έδρας του ταμείου δικαστηρίων ενεργηθείσας εισπράξεις να εξελέγχωσι και βεβαιώσιν, ότι το κατά τα στελέχη προκύπτον ως εισπραχθέν ποσόν παρεδόθη εις το δημόσιον ταμείον. Εν περιπτώσει μεταθέσεως ή απολύσεως γραμματέως τινός οφείλει ούτος τας μεν ενεργηθείσας εισπράξεις μέχρι και του τελευταίου παρ' αυτού εκδεδομένου διπλοτύπου εισπράξεως να καταθέση εις το ταμείον, το δε βιβλίον διπλοτύπων να παραδώση εις τον διάδοχόν του ή τον προσωρινόν αναπληρωτήν του προς εξακολούθησιν της διαχειρίσεως. 